吾与数人同被勾摄至地府录对，见堂上坐一官人，细认之，是穆家长哥也，放我还阳间。汝可诣谢。语未毕，适穆家人至，叙话略司。如是者八年，或半月，或一月入冥，治事毕复还其家，了不为异。后有代政者，遂绝不往。穆登戊戌进士，今为御史。
鞭打许显纯.《万历野获编》言：因忆近年，京师有一快心事：故驸马许从诚尚世宗女嘉善公主，有孽子名显纯，以太学生入赀，遥授指挥佥事，其人拥多金，负小慧，学诗画，以此得交士大夫。一日，拥驺骑乘小轿，过正阳门所谓棋盘街者，下舆遇巡城御史穆天颜，相逊而揖。别去，穆问何官？